Diari Oficial de la Generalitat Valenciana


Sumari del DOGV 4036, del 05-07-2001 (2001/6226)

RESOLUCIÓ de 21 de juny de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre d'1 de desembre de 2000, de la Conselleria de Benestar Social, per la qual es regulen i convoquen ajudes dirigides al manteniment de distints programes d'intervenció i d'atenció familiar, per a l'exercici corresponent a l'any 2001.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4036

Data del DOGV
:   05-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6226


Data del document
:   21-06-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * família

RESOLUCIÓ de 21 de juny de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre d'1 de desembre de 2000, de la Conselleria de Benestar Social, per la qual es regulen i convoquen ajudes dirigides al manteniment de distints programes d'intervenció i d'atenció familiar, per a l'exercici corresponent a l'any 2001. [2001/X6226]
  
L'Ordre d'1 de desembre de 2000, publicada en el DOGV núm. 3.898, de 15 de desembre, va ser tramitada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot quedant condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 12/2000, de 28 de desembre, de Pressupostos de la Generalitat Valenciana, per a l'exercici 2001 (DOGV núm. 3.907, de data 29 de desembre 2000), en aplicació d'allò que estableix la disposició addicional segona de l'Ordre d'Ajudes, d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Ordre d'1 de desembre.
  
Per tot això, i fent ús de les facultats que em confereixen l'article 47.11 del text refós de la Llei d'Hisenda Pública de la Generalitat Valenciana, i el Decret 138/2000, de 12 de setembre, del Govern Valencià pel qual s'aprova el Reglament Orgànic i Funcional de la Conselleria de Benestar Social, resolc:
  
Primer.
  
Donar publicitat dels crèdits pressupostaris i les línies de subvenció destinades a finançar les ajudes regulades en l'Ordre d'1 de desembre de 2000, de la Conselleria de Benestar Social, per la qual es regulen i convoquen ajudes dirigides al manteniment de distints programes d'intervenció i d'atenció familiar, per a l'exercici corresponent a l'any 2001 (DOGV núm. 3.898, de 15 de desembre), que s'indica a continuació, tots ells a càrrec del programa pressupostariar 11.01.257.46 Família, Menor i Adopcions:
  
1.- Denominació: Orientació / Mediació Familiar.
  
- Línia de subvenció: T2508
  
- Consignació pressupostària: 94.148.058 PTA (386.015,07 euros)
  
- Procedència i quantia dels fons:
  
Propis condicionats: 95.713.392 PTA (205.891,74 euros)
  
Externa: Ministeri de Treball i Afers Socials: 17.531.277 PTA (180.123,33 euros)
  
2.- Denominació: Famílies desfavorides en situació de risc.
  
- Línia de subvenció: T3099.
  
- Consignació pressupostària: 320.668.693 PTA (1.588.792,08 euros)
  
- Procedència i quantia dels fons:
  
Propis condicionats: 236.618.102 PTA (808.257,66 euros)
  
Externa: Ministeri de Treball i Afers Socials: 254.967.495 PTA (780.534,42 euros)
  
3.- Denominació: Suport famílies monoparentals.
  
- Línia de subvenció: T3305.
  
- Consignació pressupostària: 43.822.798 PTA (257.347,97 euros)
  
- Procedència i quantia dels fons:
  
Propis condicionats: 75.082.307 PTA (133.930,14 euros)
  
Externa: Ministeri de Treball i Afers Socials: 97.647.991 PTA (123.417,84 euros)
  
Segon
  
La forma de pagament i de justificació d'aquestes ajudes, serà el que s'ha disposat per a programes de família en l'article 33.1.d) de la Llei 12/2000, de Pressupostos de la Generalitat Valenciana per a l'exercici 2001 (DOGV núm. 3.907, de 29.12.2000) i en aquesta ordre d'ajudes.
  
Tercer
  
Els crèdits publicats tenen caràcter de màxims i no podran concedir-se subvencions una vegada esgotats aquests, cosa que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 21 de juny de 2001
  
El conseller de Benestar Social